text: [{"text_idx": "#000000", "text": "Achachilaxa, \u00a1wawa! janiwa q\u2019an\u0303unaksa jurinaksa jaka\u0308wisaru willtjatati, uraqi manqharuwa suma jat\u2019intan\u0303a, siri\u0308nawa."}, {"text_idx": "#000001", "text": "Uka arunakapasti jichha urukamawa chiqa wakisiri, aka urunakansti jaka\u0308wisaxa wali suma q\u2019umiri\u0308nawa qullunakasasa, phuju qawayasa, utjawisa qawayanakapasa ukhumaraki qullu layanakasa aski suma ch\u2019uxn\u0303akiriwa. Qullu alaya phujuta jalaniri umasa suma q\u2019umakiriwa, jawirasa walja qhana umani, uywanakasa khusa k\u2019uchikiwa jakxatasipxiri\u0308na, ukawjana utjasiri jaqinakasa ukhamarakiki."}, {"text_idx": "#000002", "text": "Markanakana utjasiri jaqinakasti wali k\u2019uchiwa jakasina sarnaqasipxiri\u0308na, manq\u2019anakasa, uman\u0303a umasa, samsuwisa janiwa usuyasirinati; musq\u2019achunakasa, ch\u2019uxn\u0303achunakasa suma un\u0303jasina, ya\u0308qasina uywatapxirinawa, ukanakasti, jiwasanakatakixa walja janchisa thurinchasirinawa, usunakatsa jark\u2019aqasiri kunanawa."}, {"text_idx": "#000004", "text": "Jaka\u0308wisa pachasaxa, suma jakan\u0303asa, amuyt\u2019awisa, q\u2019uma chuymanin\u0303a kunwa waxt\u2019aschitu. Uraqpacha jaqinakatakisti Jaka\u0308wisa Pachasaxa walja, walja wakisiripuniwa, janiwa usuntayan\u0303asasa, taqi chuymampi un\u0303jan\u0303asawa, wawanakasataki suma q\u2019uma jaka\u0308wi uraqi jayt\u2019awan\u0303asawa, jupanakasti juti\u0308ri urunakaxa jani t\u2019aqisipxan\u0303apataki."}, {"text_idx": "#000005", "text": "Jichha urunakasti, jaka\u0308wisaxa walja usunchatapuniwa, t\u2019aqisiyata kunawa un\u0303jasi, ch\u2019umiwja ukana quqanakapasa jani chuymani jaqinakana k\u2019utsutawa un\u0303jasipxi, sapa uruta sapuruwa quqanakaxa k\u2019utarata, ukana jakasiri jamach\u2019inakasti chuymasa q\u2019uya q\u2019uyawa chhiwiqrapxi, chhiwchhini tapanakapasa willtjata, uka tapa qawayapanraki chhiwichhinakapasa jiwarayata jaqusipxi. Jawira umanakasa jiwa q\u2019an\u0303u q\u2019an\u0303ukiwa, janiwa uywanakansa jaqinakansa umt\u2019an\u0303jamakiti; uraqisasti utjawisasa sapa kuti un\u0303tasina jachasinsa tukusin\u0303jamawa."}, {"text_idx": "#000006", "text": "Jichha urunakansti, sapa mayni jiwasanakaxa jaka\u0308wisa suma q\u2019uma un\u0303jasin\u0303a munstana, ukasti wila jathastaypita uraqisa q\u2019umanchan\u0303ataki aruskipt\u2019asin\u0303asawa; ayllunakasansa ukhamaraki markanakasansa taqinisa maynicht\u2019asisina Jaka\u0308wisaxa juti\u0308ri urunakana walja jakanin\u0303an\u0303apataki."}, {"text_idx": "#000007", "text": "Ukhamarusa Peru\u0301, suyuna kamachinakapasti, khitinakati jichha urunakana jaka\u0308wisa q\u2019an\u0303uchapxi ukanakatakisti chiqaparu juchanchirin\u0303apawa; uka sixtiri wayaqanaksa janiwa apnaqan\u0303aspati, kuna aljan\u0303anakasa, alasin\u0303anakasa jani mayampisa, mayampisa sixtiri wayaqanakaru aljasin\u0303a\u0308xpanti. Peru\u0301, suyusa p\u2019iqinchtuqina jiwq\u2019iyirinakasa, phichkatirinakasa jani sinti phichxapxpanti. Achachilaxa, uka yatisinwa ukhama siri\u0308pachana."}, {"text_idx": "#000009", "text": "Nueva perspectiva de solucio\u0301n frente a la contaminacio\u0301n del lago Titicaca"}, {"text_idx": "#000010", "text": "Aduviri asegura que es perseguido poli\u0301tico"}, {"text_idx": "#000011", "text": "Diagno\u0301stico de la anemia seri\u0301a falso"}, {"text_idx": "#000012", "text": "Los futbolistas peruanos mejor pagados"}, {"text_idx": "#000013", "text": "Redes de pornografi\u0301a infantil al descubierto"}, {"text_idx": "#000014", "text": "Puno es la segunda regio\u0301n con ma\u0301s obras paralizadas"}, {"text_idx": "#000018", "text": "Policial ebrio ocasiono\u0301 accidente de tra\u0301nsito"}, {"text_idx": "#000020", "text": "Educacio\u0301n entrega 400 tablets a estudiantes"}, {"text_idx": "#000023", "text": "Diario referente del sur del Peru\u0301, espacio de reflexio\u0301n sobre el desarrollo humano y su relacio\u0301n con el medio ambiente, la sociedad y la economi\u0301a."}]